Alena Esperanto-Kulturpremio

dekstra|eta|280px|Ĵomart kaj Nataŝa dankas pro la ricevo de la premio en 2022

La Alena Esperanto-Kulturpremio (germane: Esperanto-Kulturpreis der Stadt Aalen und der Fame-Stiftung für internationale Verständigung) ankaŭ konata kiel FAME-premio estas premio instalita de Alois Meiners en 1988 por distingi antaŭenirojn en la internacia kompreniĝo. Ĝi estas dotita per 3.000 €.Stato: 2008

La premio estis aljuĝita unuan fojon en 1990 (dufoje) kaj poste (ĝenerale) en du-jara ritmo. Ĝi estas solene transdonata enkadre de la festo de la Kulturpremio, organizita de FAME, de Esperanto-Grupo Alena kaj subtenata de la urba administracio en Aalen (Aleno), kie ankaŭ situas la sidejo de Germana Esperanto-Biblioteko.

 Historio 
eta|280px|Premiado 2008: Ed Borsboom, la direktoro de la premiita IEI, dankas pro la premiado per transdono de freŝa eldonaĵo de la instituto.
En 1988 Alois Meiners starigis FAME-fondaĵon por subteni "interkompreniĝon inter la popoloj, evoluhelpon, sciencon kaj esploradon, junularon kaj kulturon"
El la statuto de FAME-fondaĵo. Grava kaj plej konata aktivado de la fondaĵo estas la du-jara aljuĝo de premio.

Aalen estis elektita kiel urbo por transdoni la premion pro la favora sinteno de la urbo al Esperanto danke al bonaj rilatoj de Esperanto-Grupo Alena kaj ties prezidanto Karl Heinz Schaeffer kun la urba administrado sub la tiama urbestro Ulrich Pfeiflegermanlingve pri Pfeifle.

Pro tiu kunlaboro jam en 1989 Germana Esperanto-Biblioteko venis en la urbon Aalen.

Ĝis 2018, oni solene transdonis la kulturpremion kutime en la urbodomo de Aalen. En 2022, oni elektis por la transdono alian tre taŭgan ejon, la kulturcentron KUBAA ("KulturBahnhof Aalen" - "Kultura Stacidomo Aalen"). En 2024 oni revenis al la urbodomo.

Prezidantoj de la fondaĵo estis:

 Werner Bormann (2000-2005)
 Herbert Mayer (2005-?)
 Andreas Emmerich

 Premiitoj 
 2024 - Chiara Raggi
 2022 - Ĵomart kaj Nataŝa
 2018 - Ilona Koutny
 2016 - Katalin Kováts
 2014 - Utho Maier kaj Karl Heinz Schaefferretejo pri la premio de 2014
 2012 - Floréal Martorell
 2010 - Aleksander Korĵenkov kaj Halina Gorecka (geedza paro)
 2008 - Internacia Esperanto-Institutoretejo de urbo Aalen, 09. Apr 2008 
 2006 - Interkultura Centro Herzbergretejo de urbo Aalen, 16. Okt 2006
 2004 - Kajto (muzikgrupo)
 2002 - ADORU (Adolf Burkhardt, Bernhard Eichkorn kaj Albrecht Kronenberger)
 2000 - William Auld
 1998 - Marjorie Boulton
 1996 - Fonto (eldonejo)
 1994 - Heroldo de Esperanto kaj Spomenka Štimec (2 premiitoj)
 1993 - Richard Schulz kaj Bruno Vogelmann (2 premiitoj)
 1991 - Ito Kanzi (dua distribuo dum UK en Bergeno, samjare)
 1991 - Kultura Centro Esperantista (unua distribuo en Aalen, al Claude Gacond)

 Fontoj, notoj 

 Eksteraj ligiloj 
 Oficiala retejo de FAME

Kategorio:Premioj
!
Kategorio:Esperanto-kulturo